《禁中法会应制》
唐代·广宣

天上万年枝，人间不可窥。道场三教会，心地百王期。

侍读沾恩三，传香驻日迟。在筵还向道，通籍许言诗。

空愧陪仙列，何阶答圣慈。从今精至理，长愿契无为。

作者简介：[唐]（约公元八二o年前后在世）本姓廖氏，蜀中人。生卒年均不详，约唐宪宗元和末前后在世。与令狐楚、刘禹锡最善。元和长庆二朝，并为内供奉，赐居安国寺红楼院。广宣工诗，有红楼集。